./data/phi0914/phi00134/phi0914.phi00134.perseus-lat1.xml
Quinctius postulavit, ut de iis, quae cum decem legatis ipse statuisset,       senatus audiret eaque, si videretur, auctoritate  sua confirmaret;  id eos facilius       facturos, si legatorum verba, qui ex universa Graecia et magna parte Asiae       quique ab regibus venissent, audissent   eae       legationes a C Scribonio praetore urbano in senatum introductae sunt, benigneque omnibus       responsum   cum Antiocho quia longior       disceptatio erat, decem legatis, quorum pars aut in Asia aut Lysimachiae apud       regem fuerant, delegata est  T Quinctio mandatum, ut adhibitis iis legatorum regis verba audiret       responderetque iis, quae ex dignitate atque utilitate populi Romani responderi       possent   Menippus et Hegesianax principes       regiae legationis erant  ex iis Menippus ignorare se dixit, quidnam perplexi sua       legatio haberet, cum simpliciter ad amicitiam petendam iungendamque societatem       venissent   esse autem tria genera foederum,       quibus inter se paciscerentur amicitias civitates regesque: unum, cum bello       victis dicerentur leges; ubi enim omnia ei, qui armis plus posset, dedita       essent, quae ex iis habere victos, quibus multari eos velit, ipsius ius atque       arbitrium  esse;  alterum, cum pares bello aequo       foedere in pacem atque amicitiam venirent; tunc enim repeti reddique per       conventionem res et, si quarum turbata bello possessio sit, eas aut ex formula       iuris antiqui aut ex partis utriusque commodo componi;  tertium esse genus, cum, qui numquam hostes fuerint, ad amicitiam       sociali foedere inter se iungendam coeant; eos neque dicere nec accipere leges;            id enim victoris et victi esse  ex eo       genere cum Antiochus esset, mirari se, quod Romani aequum censeant leges ei       dicere, quas Asiae urbium liberas et immunis, quas stipendiarias esse velint,       quas intrare praesidia regia regemque vetent   cum Philippo enim hoste pacem, non       cum Antiocho amico societatis foedus ita sanciendum esse